open-index/open-wikipedia-markdown huggingface dataset:
Testmarked

Et **testmarked** er innen markedsføring et avgrenset geografisk område eller en bestemt demografisk gruppe hvor man lanserer et produkt eller en markedsføringsstrategi for å få data på hvordan produktet slår an eller strategien fungerer. Et testmarked fungerer som et felteksperiment, ettersom en ved å benytte flere testmarkeder kan forsøke å estimere effekten av forskjellige produktpriser, markedsføringsstrategier og andre faktorer. Testmarkeder blir gjerne brukt for å vurdere om det er verd å lansere et produkt eller en strategi på hele markedet. Testmarkedsføring er kostbart, og de varer derfor typisk fra få uker til noen måneder. Denne svakheten gjør at testmarkeder ikke er like egnet om det er et varig gode man vurderer å lansere på markedet.

## Referanser
Warner Bros. International Television Production

**Warner Bros. International Television Production** er et internasjonalt TV-produksjonsselskap og en divisjon under Warner Bros. Television i Time Warner-konsernet.  

I Norge er selskapet representert med **Warner Bros. International Television Production Norge** som ble etablert i 2014 etter at Warner Bros. kjøpte opp nederlandske Eyeworks og dermed overtok Eyeworks Dinamo, tidligere Dinamo Story.

## Referanser


## Eksterne lenker
* Warner Bros. International Television Production Norge
Atlas Network

**Atlas Network**, tidligere kjent som **Atlas Economic Research Foundation**, er en non-profit organisasjon basert i USA. Konsernet har som mål å fremme markedsliberal økonomisk politikk over hele verden. Det uttalte målet til Atlas Network er: «Å styrke den verdensomspennende frihetsbevegelsen ved å identifisere, trene og støtte personer med potensial til å finne og utvikle effektive uavhengige organisasjoner.» Atlas Network har tildelt bevilgninger på over 20 millioner dollar (ca. 175 millioner norske kroner).

## Referanser


## Eksterne lenker
* 
*
Acadine Technologies

**Acadine Technologies** er et programvareselskap som spesialiserer seg på mobile operativsystemer for mobiltelefoner og tingenes internett. Selskapets kjerneprodukt er H5OS, et internett-sentrert operativsystem som primært er basert på den åpne standarden HTML5. Operativsystemet er etterfølgeren til Firefox OS, som selskapets grunnlegger Li Gong hadde ansvaret for som president av Mozilla Corporation.

## Referanser
Prosjekt perfekt

***Prosjekt perfekt*** er en norsk livsstilserie produsert av NRK. Serien ble vist på NRK3 høsten 2013 og bestod av åtte episoder. I serien tester programleder Ida Fladen ut ulike livsstilsråd for å få et perfekt liv.

Serien ble kåret til årets nyskapning under Gullruten 2014. I tillegg var den nominert i klassene beste magasin- eller livsstilsprogram og beste nye programserie mens Fladen var nominert til beste kvinnelig programleder og publikumsprisen.

## Referanser
Team Bachstad

***Team Bachstad*** er et norsk reiseprogram som har gått på NRK-TV siden 2012. Programmet ledes av Øystein Bache og Rune Gokstad som besøker ulike deler av verden ved hjelp av et kjøretøy. Bache og Gokstad reiser uten noe TV-crew og står selv for filmingen. Serien hadde premiere i 2012.

Serien fikk Riksmålsforbundets språkpris TV-prisen i 2014. Den ble også nominert til Gullruten 2012 for beste underholdning.

## Sesonger

## Referanser


## Eksterne lenker
*
N.B. Skaar

**Nils Fredrik Christian Bruun Skaar** (født 13. august 1858 i Nord-Aurdal, død 3. november 1925) var prost i Ringerike prosti i 1914&ndash;1925. 

Han var sønn av personellkapellan i Nord-Aurdal, senere biskop i Tromsø Stift og deretter i Nidaros bispedømme Johannes Nilssøn Skaar (født 15. november 1828 i Vikøy i Kvam, død 13. desember 1904 i Skien) og hans første hustru Cathinka Vilhelmine Pauline Hansen (født 30. desember 1829, død 24. desember 1896). Han ble gift 2. februar 1886 med Marie Elisabeth Olsen (født 11. november 1860) i Gamle Aker kirke. Hun var datter av sorenskriver Thorvald Olsen (født 29. februar 1820, død 28. november 1882) og Marie Severine Blom (født 8. november 1825). De fikk barna Eilif Skaar (f. 1886-d. 1954), Ingerid Skaar (f. 1889) og Johannes Nilssøn Skaar (f. 1891).

Skaar gikk på Skiens Latinskole 1866-1876. Han ble student i 1876, cand.theol. i 1882 og tok praktikum i 1885. Han var lærer ved U. Pihls pikeskole i Bergen og assistent ved Sjømannsmisjonens sekretariat 1883-1885. Han ble deretter personellkapellan hos sogneprest Krog i Fana i 1885 og kateket i Langesund i 1889. Videre ble han sogneprest i Strand i Ryfylke i 1895. Han ble sogneprest i Norderhov i 1913.

## Referanser


## Kilder
* *Norges geistlighet og andre teologiske kandidater i fast stilling i 1925*, side 67-68
Yolanda av Flandern

**Yolanda av Flandern** (født 1175, død august 1219) styrte Det latinske riket i Konstantinopel som regent for sin sønn Filip II, Marki av Namur fra 1217 til 1219 etter at hennes ektemann Peter II av Courtenay ble tatt til fange og fengslet før han kom fram til Konstantinopel.

## Biografi
Yolanda var datter av Balduin V, greve av Hainault og grevinne Margaret I av Flandern. To av hennes brødre, Balduin I av Konstantinopel og deretter Henrik av Flandern var keisere i Det latinske riket i Konstantinopel. Etter sistnevntes død i 1216 var det en kort periode uten keiser før Yolandas ektemann Peter ble valgt til ny keiser. Peter sendte Yolanda til Konstantinopel mens han selv førte kamp for å innta havnebyen Durrës på vegne av Venezia. Han ble imidlertid slått i denne striden, og måtte fortsette ferden mot Konstantinopel over land. I Despotatet Epirus ble han tatt til fange og fengslet av despoten Teodoros Komnenos Dukas. Hans skjebne er usikker, men han skal ha dødd eller blitt drept i fangenskap i 1219 og Yolanda ble regent i keiserriket. Hun allierte seg med Bulgaria mot de bysantinske etterfølgerstatene, men klarte å inngå fred med Keiserriket Nikea hvor Østromerrikets tidligere leder var dratt i eksil. Keiseren der, Teodoros I Laskaris, giftet seg med Yolanda og Peters datter Marie av Courtenay. Yolanda døde i august 1219.

Etter Yolandas død ble hennes andre sønn Robert I av Courtenay keiser fordi hennes eldste sønn, Filip, frasa seg tilbudet. Robert I var i Frankrike da han ble utnevnt og han ankom ikke Konstantinopel før i 1221.

Yolanda var selv marki av Namur, en tittel hun arvet fra sin bror Filip i 1212.

## Familie
Med sin mann Peter II av Courtenay hadde hun 10 barn:
* Filip II, marki av Namur, død 1226, avslo å bli keiser i Det latinske rike
* Robert I av Courtenay, død 1228, keiser i Det latinske rike
* Henrik II, marki av Namur, død 1229
* Balduin II av Konstantinopel, død 1273, keiser i Det latinske rike
* Margaret, marki av Namur, gift (1) med Raoul I av Lusignan, og (2) med Henrik, greve av Vianden
* Elisabeth av Courtenay, gift (1) med Walter, greve av Bar, og (2) med Eudes av Montagu
* En datter (ukjent navn) som var gift med tsar Boril av Bulgaria
* Yolanda av Ungarn, som var gift med kong Andreas II av Ungarn
* Eleanor, som var gift med lord Filip av Montford
* Marie av Courtenay, som var gift med keiser Teodoros I Laskaris i Keiserriket Nikea
* Agnes, som var gift med Geoffrey II Villehardouin, prins av Fyrstedømmet Akhaia

## Referanser


## Litteratur
*
Bøkfjordbrua

**Bøkfjordbrua** er en nettverksbuebru for veitrafikk som krysser Pasvikelva i Sør-Varanger i Finnmark, Norge.

Hovedspennet til brua ble bygd ferdig i Tyskland og transport med båt til stedet. Den ble plassert på plass 20. mai 2017. Brua ble åpnet for trafikk den 29. september 2017, av den norske samferdselsminister Ketil Solvik-Olsen og den russiske visetransportminister Sergej Aristov som også innvidde andre nye veier på E105 mellom Kirkenes og Zapoljarnyj. Den erstatter den gamle, lave og smale Elvenes bru.

## Referanser


## Eksterne lenker
*E105 Hesseng–Storskog
Teaterplanen

**Teaterplanen** er et område og en plass nord for Drottningholms slott på Lovön i Stockholms län. Plassen er på tre sider omgitt dels av Drottningholms slottsteater mot nord og dels av fire fløybygninger, to mot øst og to mot vest. Midt på plassen står marmorstatuen “Apollo di Belvedere”. Fløybygningene mot øst ble opprinnelig oppført på 1760-tallet og består av “Kyrkpaviljongen” og “Jaktpaviljongen”. Mot vest ligger “Drottningens paviljong” og “Hovmarskalksflygeln” som ble bygd på Gustav IIIs tid etter tegninger av arkitekt Carl Fredrik Adelcrantz respektive Carl Christoffer Gjörwell den yngre, muligens var også teaterarkitekten Louis Jean Desprez involvert. Alle fire paviljongene har en enhetlig fargesetting og et enhetlig utseenede med en kraftig framhevet horisontal fasadelist mellom etasjene, et seteritak og hjørnekjeder i rustika. Samtlige bygninger er byggnadsminner og inngår i Drottningholms verdensarv.

* **Kyrkpaviljongen** (tidligere kalt "Södra träpaviljongen") skulle huse deler av den konglige oppvaktingen under sommeroppholdene på Drottningholm. Her bodde på 1780-tallet hoffdamene og  ved århundreskiftet fantes kongens oppvaktende kavaljerer i bygningen. Paviljongen er et trehus som senere ble pusset og fikk farge for å passe sammen med de omkringliggende steinhusene. Huset er nå privatbolig.
* **Jaktpaviljongen** (tidligere kalt "Norra träpaviljongen" og "Hertig Fredrik Adolfs paviljong") var fram til 1777 bolig for dronningens overmarskalk, hovmesterinne og hoffrøken. I 1779 ble det gjennomført en ombygging for Gustav IIIs bror Fredrik Adolf. På slutten av 1800-tallet ble det innredet en jaktsal i første etasje. I dag ligger teaterboden (souvenirbutikk) i første etasje og det er privatbolig i den øvrige delen.
* **Drottningens paviljong** (også kalt "Hertig Karls paviljong") ble oppført i 1780 for hertug Karl, senere Karl II. Bygningen ble kalt Drottningens paviljong etter dronning Sophie av Nassau, Oscar IIs hustru. Deres sønn Gustaf (den senere kong Gustav V) ble født her. I tillegg til mindre forandringer ble det i 1910 gjennomført en mer gjennomgripende renovering. En del av den opprinnelige utsmykningen som snekkerarbeider, døroverstykker og silketapeter er bevart.
* **Hovmarskalksflygeln** ble oppført på initiativ av Gustav III, som dermed fullførte dronning Louise Ulrike av Preussens påbegynte utbygging med paviljonger langs Teaterplanen. Byggingen av Hovmarskalksflygeln ble påbegynt i 1791, og det var sommerbolig for Gustav IIIs søster Sofia Albertina, som disponerte huset til sin død i 1829. På 1800-tallet ble paviljongen brukt av den konglig oppvaktingen. I dag er det privatbolig. Med Hovmarskalksflygeln, som var den siste paviljongen som ble bygd, ble Teaterplanen fullført.

## Paviljongene

Fil:Kyrkpaviljongen 2011.jpg|Kyrkpaviljongen
Fil:Jaktpaviljongen 2011.jpg|Jaktpaviljongen
Fil:Drottningens paviljong 2011.jpg|Drottningens paviljong 
Fil:Hovmarskalksflygeln 2011.jpg|Hovmarskalksflygeln


## Referanser


## Kilder
* Informasjonsskilt på plassen.
*
Judo under Sommer-OL 2004 – 60 kg menn

**60 kg for menn** i judo under Sommer-OL 2004 i Athen ble arrangert i august 2004 på Ano Liossia Olympic Hall.

## Resultater
### Finale

### Matte 1

### Matte 2

### Bronsekamper

## Referanser
Openmoko Linux

**Openmoko Linux** er et operativsystem for smarttelefoner, som blir utviklet av Openmoko-prosjektet. Det er basert på Linuxdistribusjonen Ångstrøm og består av ulike former for fri programvare.

Openmoko Linux ble utviklet mellom 2007 og 2009. Utviklingen opphørte på grunn av finansielle problemer, men er overtatt av et brukernettverk og har fortsatt å eksistere i form av ulike prosjekter, deriblant SHR, QtMoko og Hackable.

## Referanser
Voldsoffererstatningsutvalget

**Voldsoffererstatningsutvalget** var et norsk, regjeringsoppnevnt utvalg ledet av Ragnhild Hennum. Det ble oppnevnt i 2015 og avga den 23. juni 2016 sin utredning, NOU 2016: 9 *Rettferdig og forutsigbar – voldsskadeerstatning*. Utvalget foreslo blant annet en ny lov om voldskadeerstatning.

## Referanser
Giffen-gode

Et **Giffen-gode** er i konsumentteori et økonomisk gode som det blir konsumert mer av når prisen øker, og vice versa (alt annet like). Det bryter derfor med den grunnleggende loven om etterspørsel, som sier at etterspørselen etter et gode vil gå ned når prisen øker. Navnet *Giffen-gode* kommer av Robert Giffen, som Alfred Marshall krediterte for ideen om denne typen goder i boken *Principles of Economics* (1890). Eksistensen av Giffen-goder er omdiskutert.

Når prisen på et gode øker, gjør det at godet blir dyrere relativt til andre goder. Dette trekker i retning av at konsumenten vil kjøpe mindre av godet til fordel for andre, jf. substitusjonseffekt. Økt pris på et gode har også en inntektseffekt i den forstand at den økte prisen gjør at konsumenten for en gitt inntekt har råd til mindre av godet. For alminnelige goder vil inntektseffekten trekke i samme retning som substitusjonseffekten, slik at nettoeffekten av en prisøkning på et gode er lavere konsum av godet. For Giffen-goder går imidlertid inntektseffekten i motsatt retning og det i så stor grad at den dominierer substitusjonseffekten. Ettersom konsumet øker selv om inntekten synker (i form av mindre kjøpekraft), må et Giffen-gode nødvendigvis også være et mindreverdig gode.

Et typisk lærebokeksempel på et Giffen-gode er poteter under hungersnøden i Irland på midten av 1800-tallet. Hungersnøden skyldtes sykdom på potetavlingene, og prisen på poteter økte. Fattige konsumenter hadde dermed lite penger igjen til å kjøpe annen, mer næringsrik mat, og resultatet var derfor at konsumet av poteter økte. Dette er imidlertid omstridt. Ettersom hungersnøden skyldtes nettopp sykdom på potetene, noe som usannsynliggjør at konsumet av poteter kan ha økt.

Et relatert begrep er Veblen-goder. For Veblen-goder observerer man også at etterspørselen øker når prisen øker. Veblen-goder skiller seg imidlertid fra Giffen-goder gjennom at Veblen-goder er luksusgoder hvor prisen i seg selv har en opplevd positiv signaleffekt for kjøperen i form av eksklusivitet og status.

## Referanser
Moderne femkamp under Sommer-OL 2004 – Menn

**Moderne femkamp for menn** i Athen ble arrangert i august 2004 på Olympic Modern Pentathlon Centre.

## Resultater

## Referanser
Mahonieslekta

* mahonie (*Mahonia aquifolia*)

**Mahonieslekta** (*Mahonia*) er ei slekt i berberisfamilien. Mange botanikere anerkjenner ikke lenger denne slekta og plasserer artene i *[[Berberisslekta|Berberis]]*. Flere av artene er viktige hageplanter, og slektsnavnet er mye brukt av gartnere.

Artene er eviggrønne busker eller små trær, 0,3–8 m høye. De kan skilles fra *Berberis* i snever betydning på det ikke er noen forskjell på hovedskuddet og skudd fra bladhjørnene. De har aldri torner, og bladene er ulikefinnete. De gule blomstene sitter i en tett blomsterstand. Frukten er et blått eller svart bær.

De fleste av de omtrent 60 artene vokser i Øst- og Sørøst-Asia, men slekta finnes også i vestlige Nord-Amerika og Mellom-Amerika. Mahonie (*Mahonia aquifolia*) er vanlig forvillet i Europa og sprer seg nå raskt på Østlandet i Norge. Fossiler av *Mahonia* er kjent fra Europa i tidsrommet oligocen til pleistocen.

## Litteratur
* 
* 
* 
* 
* 
* 

## Eksterne lenker

*
Blue Gene

**Blue Gene** er en navnet på tidligere generasjon superdatamaskiner fra IBM. Prosjektet omfatter de tre generajonene Blue Gene/L, Blue Gene/P og Blue Gene/Q. Disse systemene har ofte ledet rankingene TOP500 og Green500 som viser de aller kraftigste og mest energieffektive superdatamaskiner i verden. Blue Gene systemer har også hatt topp-posisjoner i rankingen Graph500. Prosjektet ble i 2009 tildelt National Medal of Technology and Innovation.

I 2015 avsluttet IBM utviklingen av familien. Deres fokus har vært konsentrert om OpenPOWER Foundation for å videreutvikle Power-arkitekturen.

## Referanser


## Eksterne lenker
* IBM Research: Blue Gene
* Next generation supercomputers - Blue Gene/P overview (pdf)
Video4Linux

**Video4Linux (V4L)** er en samling utstyrsdrivere og en API for å støtte sanntids videofremvisning på Linuxsystemer. Den støtter mange USB nettkameraer, TV-kort og beslektet utstyr, slik at programmerere lett kan tilføye videostøtte til deres applikasjoner. MythTV, tvtime og TVHeadend er typiske applikasjoner som støtter V4L

Video4Linux er oppkalt etter Video for Windows, men er ikke teknisk relatert til det.

Det finnes også et kompatibilitetslag for V4L kalt Video4BSD, som er tilgjengelig for FreeBSD.

## Referanser
Drottningholms kungsgård

**Drottningholms kungsgård** var en kongsgård med navn *Glia* og senere *Torvesund*, anlagt på initiativ av Gustav Vasa. Kongsgården omfattet nesten hele Lovö sogn på Lovön, dagens Ekerö kommune. På stedet der kongsgårdens hovedbygning lå, ble i 1579 forløperen til Drottningholms slott oppført. Mange av torpene og arbeiderboligene finnes fremdeles i dag, enten som helårsboliger eller som feriehus. Det anlegget som i dag kalles *Drottningholms kungsgård* ligger like nord for slottet, den er stilt til disposisjon av staten og inngår i slottsforvaltningen.

## Glia og Torvesund

I 1531 eide *kronan* bare en gård i Norrby på Lovön. På 1550-tallet kjøpte og byttet Gustav Vasa til seg alle gårder på Lovön, utenom Lovö prästgård. Den største blant gårdene var *Glia gård* som lå på østre Lovön. Gården skulle bli en kongelig storgård og en avlsgård. Glia kjente Gustav Vasa fra tidligere, det var her han i 1521 fikk oppført en befestet leir før beleiringen av Stockholm. 

Glia var starten på det som senere kom til å bli kalt *Drottningholms kungsladugård*. I desember 1558 brant Glia ned inkludert mye buskap. Sannsynligvis ble gården flyttet i forbindelse med brannen. Fra og med 1559 fikk gården det nye navnet *Torvesund* hvis bygninger ble anlagt et lite stykke nord for Glia. Glia bytomt lå der Götiska tornet ble oppført i 1792. Stedet er markert på Gabriel Bodings kart fra 1745 med teksten *Glija backen hwarest fordom GLIA har warit bygdt*. I dag er det ingen synlige rester etter bygninger på stedet.

I 1566, under Erik XIVs regjeringstid, var samtlige landsbyer regnet som kongens arv og private eiendom. Landsbyene lå da under kongsgården *Torvesund* (noen ganger kalt *Thoresund*) som ble sete for en fogd. Til eiendommen hørte også Kärsön som dog manglet gårdsbebyggelse. Det første slottsbygget ble påbegynt av Johan III i 1579, han kalte slottet «Drottningholm» etter dronning Katarina Jagellonica. Slottet ble herjet av brann i 1661 og allerede året etter la Nicodemus Tessin d.e. fram tegninger for det nåværende Drottningholms slott som dronning Hedvig Eleonora fikk oppført.

## Dagens kongsgård

På 1800-tallet ble mange landsbyer slått sammen til større driftsenheter med herregårdslignende bygninger. Det oppsto også planteskoler og gartnerier som leverte jordbruks- og hageprodukter til Stockholm. På 1900-tallet har jordbruket gradvis blitt forandret og mange av disse har blitt lagt ned igjen. 

Bebyggelsen som i dag kalles *Drottningholms kungsgård* eller *Drottningholms ladugård* ligger langs Kungsgårdsvägen like nord for slottsparken (på høyde med den store parkeringplassen) og nord for Ekerövägen. Anlegget ble tegnet i 1914 av arkitekten Sigge Cronstedt. Nå er det ridestall og drivhus her. Kongsgården forvaltes av stattholderembetet ved hoffet, mens Lovögårdene  *Barkarby, Berga, Edeby, Hogsta, Lunda og Norrby* forvaltes av Statens fastighetsverk, som leier dem ut. På slutten av 1700-tallet var det nærliggende Hemmet bolig for kongsgårdens bestyrer.

## Referanser


## Kilder
* Statens fastighetsverk om Drottningholms kungsgård
Jørgen Kieler

**Jørgen von Führen Kieler** (1919–2017) var en dansk lege som var motstandsmann i okkupasjonstiden i Danmark 1940-1945.

## Liv og virke
### Bakgrunn
Jørgen Kieler var sønn av lege i Horsens Julius Ernst von Führen/Fyren Kieler og Margrethe Wegge. Foreldrene var viet i Vemmetofte den 11. november 1917.

Etter et utenlandsopphold i München, Paris og England i 1937-1938 fullførte Kieler i 1939 sin studentereksamen på Horsens Statsskole og flyttet til København for å studere medisin på Københavns Universitet.

### Motstandsmann
Han kom til å bo sammen med tre av sine søsken, og de hadde mange kontakter i studentermiljøet. I leiligheden i København etablerte de tidlig i 1943 et trykkeri, hvor de blant annet duplikerte det illegale bladet *[[Frit Danmark]]*. De fire søsken var likeledes aktive i redningen av de danske jøder fra Danmark til Sverige høstent 1943.

Jørgen Kieler var blant dem som mente at også studenter burde være aktive i sabotasjen. I oktober 1943 var han medstifter av sabotasjegruppen Holger Danske II sammen med den noe eldre Svend Otto Nielsen med dekknavnet *John* som leder og med Jens Lillelund som kontaktperson oppover.

Den 12. desember 1943 var han med på å sprenge Varde Staalværk. Ved en aksjon mot to virksomheter i Aabenraa ble Kieler såret og tatt til fange av tyskerne og satt i Vestre Fængsel. Han ble dødsdømt tidlig i 1944 etter langvarige forhør av Gestapo på Dagmarhus. Straffen ble endret til konsentrasjonsleiropphold, og det skulle vare til kort før frigjøringen i mai 1945.

Den 21. mai 1944 smuglet Jørgen Kieler den dødsdømte Georg Quistgaards siste brev ut av fengselet.

Kieler kom via Frøslev til konsentrasjonsleiren Porta Westfalica i Tyskland.

I april 1945 ble han og andre danske fanger i Porta Westphalica reddet av den svenske greve Folke Bernadottes hvite busser. De hvite bussene transporterte ham og broren Flemming til Sverige, der de sammen med de andre befridde fangene ble satt i karantene på grunn av smittefare. I mai 1945 reiste de to brødrene tilbake til Danmark, hvor de ble gjenforent med resten av familien.

### Etterkrigstiden
Han tok legeeksamen i 1947 og ble etter studieopphold i USA dr.med. fra Århus Universitet i 1954. I 1965 ble han leder av Fibigerlaboratoriet og i 1980 forskningssjef i Kræftens Bekæmpelse. Fra 1984 var han leder av Fibigerinstituttet.

Jørgen Kieler skrev både vesentlige vitenskapelige verker og bøker om okkupasjonsstiden. Han var 1970‑1982 medlem av 4. Maj Kollegiet på Frederiksbergs styre og 1975‑1988 formann for Frihedsfonden og var Ridder av 1. grad av Dannebrogordenen.

## Bibliografi (utvalg)
*

## Referanser


## Eksterne lenker
* ''Kraks Blå Bog 1974''
Friidrett under Sommer-OL 2004 – Lengdehopp menn

**Lengdehopp for menn** i friidrett under Sommer-OL 2004 ble arrangert i august 2004 på Olympiastadion i Athen.

## Resultater

### Kvalifisering

### Finale

## Referanser
Kjønnsbasert vold

**Kjønnsbasert vold** (engelsk: *gender-based violence*; ofte forkortet GBV) er vold som utøves mot en person på grunn av vedkommendes kjønn. Alle – kvinner, menn og ikkebinære – kan være ofre for kjønnsbasert vold, men majoriteten av ofrene er jenter og kvinner. Begrepet kjønnsbasert vold overlapper derfor i stor grad med begrepet vold mot kvinner, men skiller seg konseptuelt noe fra dette både gjennom at det kan omfatte andre enn kvinner, og gjennom at det vektlegger kjønn som årsaken til volden. Begrepet kjønnsbasert vold brukes idag i mange offisielle sammenhenger, bl.a. innen internasjonale organisasjoner innen FN-systemet og EU.

Vold i nære relasjoner kan være en av flere former for kjønnsbasert vold, men begrepet kjønnsbasert vold kan også dekke andre former for vold, herunder vold/seksuelle overgrep i væpnet konflikt.

## Referanser
Lillian Boyer

**Lillian Boyer** (1901–1989) var en amerikansk vingevandrer som utførte utallige stunt i luften, som også omfattet bil-til-fly-hopp og mellom 1921 og 1929, samt fallskjermhopping.

## Wing walking-karriere

Boyer arbeidet som servitør da hun i 1921 ble invitert av to av restaurantens gjester på flytur. Under den andre flyturen klatret hun ut på vingen, og slik begynte hun en karriere som stuntutøver.

I desember 1921 begynte hun fem måneders trening med flyver-løytnanten Billy Brock, tidligere flyver under første verdenskrig og barnstormer, eller utøver av flyvende sirkus.

Hun utførte mange vågale stunt og oppnådde stor oppmerksomhet frem til 1929 da føderal regulering av lavflying og usikre fly tvang henne og mange andre barnstormere til å gi seg.

Hennes curriculum vitae omfattet:
* 352 show i 41 amerikanske stater og Canada, for det meste wing walking
* 143 bil-til-fly-hopp
* 37 fallskjermhopp (13 i Lake Erie)

## Referanser


## Eksterne lenker
*Image of Lillian Boyer Flying Circus
*
Doomsville Boys (EP)

***Doomsville Boys*** er debut-EP-en til Doomsville Boys, som senere kom til å bli Pogo Pops. Utgivelsen var selvfinansiert og ble utgitt i 1990, på bandets eget plateselskap, Doomsville Records. Produsent var Yngve Sætre.

Låtene «The Great Fall» og «Scooter Girl» ble senere spilt inn på nytt og gitt ut på Pogo Pops' debutalbum *[[Pop Trip]]*.

I 2009 ble EP-en gjenutgitt digitalt. Man kunne velge å få den med på kjøpet, om man betalte 20 kroner for Pogo Pops album *[[Where the Action Is]]*.

## Sporliste
**Side A**
#«Freedom Sea» - 3:22
#«The Great Fall» - 2:58
#«Prisoner Inside You» - 2:53
**Side B**
#«Scooter Girl» - 2:06
#«Two Little Bullets» - 2:11
#«Oh Sue» - 2:04

## Referanser
Roosevelt Field

**Roosevelt Field** er en tidligere flyplass, kalt Curtiss Field,  3,7 km øst-sydøst for Mineola i New York på Long Island. Opprinnelig kalt Hempstead Plains Aerodrome, eller av og til Hempstead Plains Field, eller Garden City Aerodrome. Den var, under navnet Hazelhurst Field treningsplass for US Army Air Service under første verdenskrig.

I 1919 ble den omdøpt for ære for president Theodore Roosevelts sønn, Quentin Roosevelt som omkom i luftkamp under første verdenskrig.

Roosevelt Field var take-off for mange historiske flyvninger i luftfartens tidlige historie, inklusive Charles Lindberghs solo transatlantiske flyvning. Den ble også brukt av andre luftfartspionerer, inklusive Amelia Earhart og Wiley Post.

## Historie
**Hempstead Plains Aerodrome** omfattet opprinnelig et 900 -1&nbsp;000 acre 400 km² sort felt mot Clinton Road i øst, Old Country Road i syd og Merrick Avenue i vest . En jordvoll på 3 meter delte sletten i to store felt USA Signal Corps etablerte *Signal Corps Aviation Station, Mineola* på det vestlige område i juli 1916 og en pilotskole for Nasjonalgarden. 

### Første verdenskrig
Da USA i april 1917 gikk med i krigen ble feltet tatt over og omdøpt  *Hazelhurst Field*' etter Leighton Wilson Hazelhurst, jr.  Hazelhurst kom fra Georgia (USA) og var utdannet ved United States Military Academy. Han begynte ved  Signal Corps Aviation School, Augusta, Georgia 2. mars 1912. Den 11. juni 1912 mens han fløy i College Park, Maryland havarerte han og omkom.

Etter våpenhvilen fikk flere flyselskaper tillatelse til å operere på plassen. Den 1. juli 1920 solgte regjeringen bygningene og frasa seg kontroll over området.
### Sivilt bruk
De sivile eierne solgte deler av feltet og delte det gjenværende i to separate områder **Curtiss Field**, en 300 acre stor flyplass. Hazelhurst Field opptok halvparten av Roosevelt Field med syv hangarer og et stort parkingsområde med en 1&nbsp;800 m lang rullebane av leire.

I et forsøk på å vinne Orteigprisen tok René Fonck av med et Sikorsky S-35 fra Roosevelt Field de 31.september 1926, men flyet var tungt overbelastet, mistet et hjul, flyet slo kollbøtte og tok fyr. Begge ombord omkom . Den følgende mai brukte Charles Lindbergh Roosevelt Field for take-off med *[[Spirit of St. Louis]]* for sin flyvning til Paris.

På 1930-tallet var den Amerikas travleste sivile flyplass.

### Stengning
Roosevelt Field ble brukt av marinen og hæren under andre verdenskrig. Etter krigen gjenopptok Roosevelt Field rollen som sivil flyplass til den ble solgt til eiendomsutviklere i 1950. Plassen ble stengt 31. mai 1951.

Den østlige delen ble en industripark, men er nå blitt et kjøpesenter, Mall at The Source på den tidligere rullebanen

## Freske
Aline Hofheimer (1909–1963) malte en 40 m lang freske som representerer flyvningens historie på Roosevelt Field. 

## Referanser


## Eksterne lenker
* UNH: 1918 USGS map of Hazelhurst/Roosevelt Field and environs
Privilegie-eskalering

**Privilegie-eskalering** består i den handling å utnytte en programvarefeil, en konstruksjonsfeil eller en konfigurasjon i et operativsystem eller en applikasjonsprogramvare for å oppnå tilgang til systemressurser som vanligvis er beskyttet fra en applikasjonsprogramvare eller bruker. Resultatet er at en applikasjonsprogramvare med flere privilegier enn det som er ment av programmereren eller systemadministratoren kan foreta uautoriserte handlinger.
Horntindan

**Horntindan** er et fjell i Kvæfjord kommune i Troms. Fjellet ligger på Hinnøya, øst for den ytre delen av Gullesfjorden. Høyden på den største tinden er 910 moh.

Egga på fjellet går i retning sørøst&ndash;nordvest. Den høyeste toppen ligger på den sørøstlige delen av fjellet. I nordvest stikker det opp tre spisse topper, og det er disse som gjør fjellet lett gjenkjennelig.

Horntindan kan bestiges fra Vebostadsætran, via Sandviksaksla og Hemmestadfjellet, eller via Langdalen og Tverrfjellet. Fra sør kan fjellet bestiges fra Melåa i Austerfjorden.

## Fotnoter



## Referanser
Flimmer Film

**Flimmer Film** er et norsk TV- og filmproduksjonsselskap med base i Bergen. Selskapet ble startet i 2000 av Christer Fasmer, Lars Løge, Eivind Tolås og Jonny Holmvåg og produserte primært dokumentarfilmer og serier.

Selskapet sto blant annet bak dokumentarfilmen *[[Drone (film)|Drone]]* fra 2014 som vant en rekke priser på Bergen internasjonale filmfestival 2014 (2 stk), Tromsø filmfestival 2015, Filmfestivalen i Berlin 2015, Amandaprisen 2015 og Gullruten 2016. TV-dokumentaren *Med flagget på brystet* fra 2006 vant også Gullruten 2006 for beste TV-dokumentar.

Selskapet sto også bak produksjoner som kortfilmen *Love Is The Law* (2003) som m.a. vant flere priser under filmfestivalen i Cannes, dokumentarserien *Krigens pris* (2011) for TV 2, musikkvideoen *Begravelsespolka* (2012) for Kaizers Orchestra som vant Spellemannspris, dokumentarserien *Glemte helter* (2013) for NRK, dokumentarserien *Døden - ein serie om livet* for NRK, *Asylbarna* (2015) for VGTV og TV-serien *[[Fjorden Cowboys]]* (2014–2019) for TV 2 Zebra.

I januar 2019, etter en lengre periode med interne konfliker, slo selskapet seg konkurs. Christer Fasmer kjøpte tilbake mesteparten av selskapet og driver Flimmer Film videre. 

## Referanser


## Eksterne lenker
*
Mesonyx

**Mesonyx** var et ulvaktig pattedyr fra epoken eocen, for 56-33,9 millioner år siden. Mesonyx er funnet I USA og i Kina. Mesonyx var omtrent 1,5 meter lang (5 fot), og veide 22,7–34 kg. Den jaktet mest på hovdyr.
Mahonie

**Mahonie** (*Mahonia aquifolium*) er en eviggrønn busk i berberisfamilien.

Den har en opprett vekst med lite forgrenede stammer og blir vanligvis 50–120 cm høy. Bladene er læraktige og ulikefinnete. Det er 5–9 småblad som er eggformede, 4–8&nbsp;cm lange og har tannet rand. Blomstene er gule, og 30–60 blomster sitter sammen i en tett blomsterstand. Frukten er et 8&nbsp;mm stort, blått bær. 

Mahonie vokser vilt i skogene i nordvestlige Nord-Amerika. Her finnes den i Britisk Columbia, California, Idaho, Montana, Oregon og Washington. Den er mye dyrket i hager og er vanlig forvillet i Europa. Mahonie er mer hardfør enn andre eviggrønne busker og kan dyrkes nordover til Troms. I Norge sprer den seg ganske hurtig ved hjelp av fugler i nedre Buskerud og Oslo. I Fremmedartslista er den gradert til *høy risiko* på grunn av stort invasjonspotensial og liten økologisk effekt.

Planten inneholder det antiseptiske stoffet berberin og andre alkaloider. Den brukes som medisin mot blant annet psoriasis.

## Referanser




## Litteratur
* 
* 
* 
* 
* 

## Eksterne lenker

*
Corvinae

* se inndeling

**Corvinae** (kråker) er én av fem underfamilier i kråkefamilien (Corvidae). Den omfatter 64 arter, som fordeler seg over sju slekter.

## Inndeling
Inndelingen under følger HBW Alive og er i henhold til dos Anjos & Bonan (2017). Oppdelingen av underfamilier følger Jønsson *et al.* (2016). Alle norske navn følger Norsk navnekomité for fugl (NNKF) og er i henhold til , med unntak for navn gitt i parentes. Disse har fortsatt ikke fått avklart sitt norske navn og må derfor kun betraktes som beskrivende uttrykk.

* Passeriformes, spurvefugler
** Passeri, sangfugler
*** Corvoidea
**** Corvidae, kråkefamilien
***** Crypsirininae
***** Cissinae
***** Perisoreinae
***** **Corvinae**
****** *[[Garrulus]]*
****** *[[Zavattariornis]]*
****** *[[Ptilostomus]]*
****** *[[løpekråker|Podoces]]*, løpekråker
****** *[[Pica (fugler)|Pica]]*
****** *[[Nucifraga]]*
****** *[[Corvus (fugler)|Corvus]]*
***** Cyanocoracinae

## Referanser




## Eksterne lenker
*
Koht i familien

***Koht i familien*** er en norsk dokusåpe med Christine Koht som gikk på NRK1 i 2006. I serien utforsker Koht familielivet i ulike familier.

For serien ble Koht kåret til beste kvinnelige programleder under Gullruten 2007

## Referanser


## Eksterne lenker
* 
*
Blåhyrna

**Blåhyrna** er et fjell i Stryn kommune i Vestland. Det har en høyde på 1&nbsp;706 meter over havet.

## Se også
* Liste over Norges høyeste fjell

## Referanser
Eddie August Schneider

**Eddie August Schneider** (født 20. oktober 1911 på Manhattan i New York City, død 23. desember 1940 i Brooklyn) var kjent for sin transkontinentale fartsrekord for piloter yngre enn 21 år i 1930. Da han fikk sin pilotlisens, var han den yngste pilot i USA.

## Liv og virke
### Bakgrunn
Eddie Schneiders far var Emil August Schneider (1886-1955), en bankmann og eiendomsmegler født i Tyskland. Hans mor, Inga Karoline Eldora Pedersen (1882-1927) var født i Farsund. Familien flyttet fra Manhattan til Red Bank i New Jersey og så til Jersey City i 1920. Eddie ble uteksaminert fra Dickinson High School i Jersey City i 1927, samme år som hans mor døde.

Etter morens død besøkte han farens slektninger i Bielefeld i Tyskland og morens slektninger i Farsund. I Tyskland fikk Eddie en tur med et fly og etter det ble flyvning hans store lidenskap.

### Flyver
I 1929 tok han flytimer på Roosevelt Field Long Island og ble den yngste i USA som fikk kommersiell pilotlisens (B-sertifikat). Samme året fikk han også lisens som flymekaniker og ble den yngste med slik lisens i New York.

Den 25. august 1930 satte han transkontinental hastighetsrekord for piloter under 21 år med sitt fly. Han fløy fra Westfield i New Jersey 14. august 1930 til Los Angeles i California på fire dager. Samlet flytid var 29 timer og 55 minutter. Han slo øst-til-vest-rekorden med 4 timer og 22 minutter. Han fløy tilbake fra Los Angeles til New York City på 27 timer og 19 minutter, slo vest-til-øst-rekorden med 1 time og 36 minuttrr. Hans totale tid for rundturen var 57 timer og 14 minutter, slo tidligere rekord med for rundturen holdt av Frank Goldsborough som var på 62 time og 58 minutter. Da Eddie landet i New York den 25. august 1930 var hans første ord til sin far:
 
:*Hello Pop, I made it.*

Han giftet seg med Gretchen Hahnen (1902-1986) i New York City den 2. juni 1934. Gretchen var datter av Zora M. Hahnen (1882-1962), opprinnelig fra  Des Moines i Iowa. Eddie møtte henne på et flystevne. De fikk ingen barn.

I 1936 reiste Eddie til Spania for å delta i den spanske borgerkrig, noe som var ulovlig etter amerikansk rett. Sammen med andre amerikanere som Bert Acosta og Frederic Ives Lord organiserte de Yankee Squadron. Han ble der bare i tre måneder før han returnerte til United States. Da han snakket med reportere sa han:

: *I was broke, hungry, jobless ... yet despite the fact that all three of us are old-time aviators who did our part for the development of the industry, we were left out in the cold in the Administration’s program of job making. Can you blame us for accepting the lucrative Spanish offer?*

Den 23. desember 1940 omkom Eddie i en ulykke mens han lærte opp en annen pilot. De forsøkte å lande da en marineflyver fløy inn i halen på Eddies fly. Eddies fly kom i spinn og havarerte i elven. Både Eddie og eleven omkom.

## Referanser
Svanholmen (Drottningholm)

**Svanholmen** er en øy i den engelske parken på Drottningholms slott på Lovön i Ekerö kommune. Svanholmen ligger like øst for Monumentholmen og er bebygd med et kinainspirert svanehus bygd i 1846-47 etter tegninger av Gustaf Brandelz.  Bygningen var vinteroppholdssted for slottsparkens vingeklipte knoppsvaner.

I mange slottsparker i Europa ble det på 1700- og 1800-tallet bygd innhegninger og paviljonger for eksotiske dyr. Anleggene ble kalt menagerier. I slottsparken ved Drottningholm fantes blant annet fuglepaviljongen (en så kalt voliére) ved Kina slott og svanehuset på Svanholmen. Det ligner en kinesisk pagode og fungerte som vinteroppholdssted for parkens knoppsvaner. Huset inneholdt opprinnelig et basseng i midten og kakebitformede innhegninger rundt for svanene. Oppe under taket fantes et høyloft. På vinterstid ble huset varmet opp med en kakkelovn. Slik bodde slottsparkens svaner om vinteren fram til 1960-tallet. 

I årene 2001-2004 ble det gjennomført en restaurering av bygningen, hvor også fasadenes dekorasjonsmaling ble tilbakeført. Bygningen er et statlig byggnadsminne og inngår i verdensarven Drottningholm. Sommerstid er det beitedyr der, av den grunn er holmen tilgjengelig for allmennheten bare vinterstid.

## Bilder
Svanehuset vinteren 2012.

File:Svanholmen vinter 2012a.jpg
File:Svanholmen motiv 2012.jpg
File:Svanholmen tak 2012.jpg
File:Svanholmen vinter 2012b.jpg


## Referanser


## Kilder
* Informasjonsskilt på plassen satt opp av Statens fastighetsverk.
Friidrett under Sommer-OL 2004 – Sleggekast menn

**Sleggekast for menn** i friidrett under Sommer-OL 2004 ble arrangert i august 2004 på Olympiastadion i Athen.

## Resultater
### Kvalifisering

### Finale

*Den internasjonale olympiske komité (IOK) har besluttet at det kun deles ut gullmedalje i denne øvelsen i disse lekene, ingen tildeling av sølv- eller bronsemedalje.

## Referanser
Joachim Birger Nilsen

**Joachim Birger Nilsen** () er en norsk sjakkspiller, som er Internasjonal mester i sjakk (IM) fra mars 2017. Han ble FIDE-mester i sjakk i 2014.

I 2022 trakk han seg som sjakkpresident etter å ha innrømmet juks.

## Oppvekst
Joachim B. Nilsen ble født i Tønsberg, men vokste opp i Bergen. Nilsen begynte å spille sjakk relativt tidlig i en alder av 6 år i Bergens Schakklubb.

## Internasjonal Mester i sjakk
Joachim B. Nilsen tok sitt første IM-napp med 6 poeng på 9 runder i IM-gruppen i TV2 International på Fagernes i påsken 2016. Han tok deretter IM-napp i eliteklassen i Norgesmesterskapet i sjakk i Tromsø i juli 2016, med 5,5 poeng på de 8 første rundene. Det tredje og avgjørende IM-nappet kom i Øbros Jubileumsturnering i oktober 2016, med 6,5 poeng på 9 runder. Han hadde dermed oppfylt kravet om IM-resultat i turneringer med til sammen minst 27 partier. Rating-kravet, kravet til egen rating over 2400, oppfylte han allerede per 1. februar 2015 med 2417. Han ble utnevnt til IM av Verdenssjakkforbundet FIDE ved beslutning publisert 3. mars 2017.

## Offerspill Sjakklubb
Sommeren 2019 ble sjakklubben Offerspill opprettet for å utfordre det etablerte sjakkmiljøet i den mye omtalte "Kindred-saken". Sentralstyret i Norges Sjakkforbund forhandlet frem en mulig sponsoravtale med Kindred Group og overlot avstemningen til klubbene, som avga sine stemmer under Landsturneringen. Avtalen ble nedstemt med god margin. 

Offerspill er i dag Norges største sjakklubb. Nilsen er et av flere styremedlemmer og har en aktiv rolle i klubben, hvor verdensmester Magnus Carlsen er styreleder.

## Referanser


## Eksterne lenker
* 
* Joachim B. Nilsen sin profil på Lichess 
* Joachim B. Nilsen sine partier hos NorBase 
* Joachim B. Nilsen sine partier hos Chessgames.com
Målfrid Bjærum

**Målfrid Bjærum** (født 30. mars 1965) er en norsk offentlig tjenestekvinne.

Hun har erfaring som administrativ leder i ulike avdelinger ved Statsministerens kontor og i Finansdepartementet. I 2011 ble hun assisterende departementsråd i Arbeids- og sosialdepartementet med særskilt ansvar for Inkluderingsdirektoratet. I november 2016 ble Bjærum utnevnt til ekspedisjonssjef i eieravdelingen i Helse- og omsorgsdepartementet.

Bjærum er cand.oecon. fra NHH fra 1990 og cand.mag. fra Universitetet i Bergen fra 1988.

## Referanser
Monumentholmen

**Monumentholmen** er en holme i Drottningholms slottspark på Lovön i Ekerö kommune. På toppen av holmen skulle det bygges et monument over Gustav III, derav navnet. Den stråleformede allébeplantningen med lindetrær som finnes der i dag ble planlagt allerede på Gustav IIIs tid. Bare fundamentet til minnetemplet ble fullført.

Gustav III bestemte i stor grad selv utformingen av Drottningholms engelske park, men ved kongens død i 1792 var parken ennå ikke ferdigstilt. Parkens arkitekt, Fredrik Magnus Piper forsøkte å påvirke utformingen, ikke minst etter Gustav IIIs død og dro også nytte av kongens egne tusjtegninger. Et eksempel på dette er utformingen av Monumentholmen, som ligger i den engelske parkens sentrale del.

I monarkens levetid ble det planlagt et amortempel på stedet og som innramming ble det planlagt fire seksjoner med lindealléer som i stråleform strekker seg i alle retninger. Mellom seksjonene ble det satt igjen åpne områder for fire siktlinjer, blant annet mot Götiska tornet og Kinesiska pagoden. På generalplanen som Piper la fram i 1797, fem år etter Gustav IIIs død, hadde amortempelet blitt erstattet av et minnetempel over Gustav III.  Bare fundamentet kom på plass. Det består av gråstein holdt sammen med ankerjern og kan fremdeles beskues.

## Bilder

File:Monumentholmen 2011e.jpg
File:Monumentholmen 2011b.jpg
File:Monumentholmen 2011c.jpg
File:Drottningholms slott monumentholmen 2012.jpg


## Referanser


## Litteratur
*
Friidrett under Sommer-OL 2004 – Kulestøt menn

**Kulestøt for menn** i friidrett under Sommer-OL 2004 ble arrangert i august 2004 på Panathenske stadion i Athen. Ukrainske Jurij Bilonoh vant konkurransen, men ble fratatt tittelen etter ny dopingtest foretatt i 2012. Opprinnelig sølvvinner, Adam Nelson ble deretter tildelt tittelen.

## Resultater
### Kvalifisering

### Finale

## Referanser
Kronan (fontene)

**Kronan** er en fontene i Drottningholms slotts barokkpark på Lovön i Stockholms län. Fontenen former med sine 26 sprutmunnstykker en kongelig krone. Den ble bygd i 1703, men begynte først å fungere i 1961.

Fra 1684 begynte enkedronning Hedvig Eleonora å utplassere skulpturer av Adriaen de Vries i slottets barokkpark. Tanken var først å bygge en Neptunfontene ved barokkhagens lengdeakse i den delen som ble kalt *boskékvarteren*, vest for Kaskaderna som var utformet av Nicodemus Tessin d.y.. 

Et åttekantet basseng ble påbegynt i 1695 og ble ferdig i 1703. Et oppdrag ble i 1706 gitt til Kaspar Schröder om å tegne en fontene med *Neptunus med treudd* som hovedskulptur. Schröder leverte et forslag med Neptunus stående på en jonisk søyle, omgit av sirener og delfiner. Planene ble endret og i bassenget ble i stedet fontenen *Kronan* plassert. Neptunus med treudd, sammen med de opprinnelige småskulpturene av en elvegud, ble i stedet satt opp på sjøparterren utenfor slottets østre langside mot Mälaren. 

For å forsyne Kronan og Kaskaderna med vann engasjerte man den franske fontenekonstruktøren Louis de Cussy. Han planla å lede vannet til Kaskadernas vannfall og parkens fontener inklusive Kronan ved hjelp av utborrede trestammer, skjøtet sammen med jernbeslag. Vannet kom fra noen dammer som hadde blitt gravd ut for formålet på Lovön nord for parken. Men vannet fra dammene fikk bare noen av fontenene til å sprudle og Kronan samt Kaskaderna fungerte ikke som tenkt.

Først den 16. juni 1961 fikk man fart på Kronans vann som ved hjelp av et moderne pumpeanlegg og tidsmessige rørinstallasjoner ble forsynt med vann. Samtidig ble også de rekonstruerte Kaskaderna og barokkparkens vannspeil innviet og fungerte for første gang slik det var tenkt 300 år tidligere. 

## Bilder

File:Drottningholms slott Kronan 2011xx.jpg
File:Drottningholms slott Kronan 2011xxxx.jpg
File:Drottningholms slott Kronan 2011x.jpg


## Referanser


## Kilder
* Informasjonsskilt på stedet satt opp av SFV og hoffet.
Sopwith Dolphin

**Sopwith Dolphin** var et enmotors jagerfly som ble brukt under første verdenskrig. Den første prototypen ble fløyet fra Sopwiths fabrikk den 23. mai 1917, og ble sendt til Frankrike for å bli testet under feltmessige forhold av Royal Flying Corps (RFC). Flyet var det eneste av Sopwiths konstruksjoner som hadde væskekjølt motor i stedet for den vanlige stjernemotoren. Motorvarianten som ble valgt for Sopwith Dolphin, var en vannkjølt Hispano-Suiza 8B på 200 hk. Som standardbevæpning ble det installert to Vickers maskingevær, men flyet kunne også utstyres med ytterligere to Lewis maskingevær. Disse maskingeværene kunne skyte oppover i stedet for i fartsretningen. En del av flyets karakter var at det lett steilet, og uerfarne piloter kunne ha problemer med å fly det. Derimot var mange piloter av den oppfatningen at rorkontrollen ikke var like virksom som på flere samtidige flytyper innen Royal Flying Corps.

## Spesifikasjoner

## Referanser


## Litteratur
* Norman Franks (2002), *Dolphin and Snipe Aces of World War 1*, ISBN 9781841763170

## Eksterne lenker
* Sopwith Dolphin
Seychellisk kreol

**Seychellisk kreol**, også kjent som **seselwa**, er et franskbasert kreolspråk som snakkes på Seychellene, hvor det har status som offisielt språk sammen med engelsk og fransk. Det ble i 1998 snakket av &nbsp;personer på Seychellene, og var med det det definitivt største språket i landet.

Siden Seychellene ble selvstendig i 1976 har regjeringen søkt å utvikle språket med en egen ortografi og systematisert grammatikk, og opprettet Lenstiti Kreol for dette formålet. I seychellisk kreol er den bestemte artikkelen del av ordet (som i norsk), i motsetning til i fransk, hvor det er et eget ord. Ordet for «framtida» er dermed **' (i motsetning til fransk **'). Possessiver dannes ved at pronomenet legges til foran ordet, slik at «framtida vår» er **' (bokstavelig talt «vi-framtida»). I flertall blir det som heter **' («de ytre Seychellene») på fransk ** på seychellisk kreol.

## Referanser




## Eksterne lenker
* Lenstiti kreol
Lea Gabral

**Lea Gabral** (født 1946) er en estisk komponist og pianist. 

Fra 1970–2013 var hun konsertmester og klaverlærer på Tallinns balletskole, og i 1997 begynte hun å komponere. Hennes musikk for klaver og sang kan karakteriseres som romantisk og meditativ med en melankolsk undertone.

## Diskografi
* *Moment*, 2013
* *Ma leian sind lilles*, 2009
* *Lävel*, Crede (2008)
* *Ave Maria* (2005)

## Referanser


## Eksterne lenker
*
Crypsirininae

* se inndeling!

**Crypsirininae** er én av fem underfamilier i kråkefamilien (Corvidae). Den omfatter 14 arter fordelt i fem slekter, hvorav én er monotypisk. Det største mangfoldet finnes i Sørøst-Asia, men et par av artene lever også i andre deler av Asia og i Europa. Én art finnes også i det nordlige Afrika. To av artene lever i temperert klima og i store høyder (opp mot ), mens de andre enten nyter subtropisk- eller tropisk klima. De fleste artene er knyttet løvskog og flere er hovedsakelig trelevende, mens andre er terrestriale.

## Inndeling
Inndelingen under følger HBW Alive og er i henhold til dos Anjos & Bonan (2017). Oppdelingen av underfamilier følger Jønsson *et al.* (2016). Alle norske navn følger Norsk navnekomité for fugl (NNKF) og er i henhold til , med unntak for navn gitt i parentes. Disse har fortsatt ikke fått avklart sitt norske navn og må derfor kun betraktes som beskrivende uttrykk.

* Passeriformes, spurvefugler
** Passeri, sangfugler
*** Corvoidea
**** Corvidae, kråkefamilien
***** Crypsirininae
****** *[[Platysmurus]]*
****** *[[frynseskjære|Temnurus]]*
****** *[[Crypsirina]]*
****** *[[Dendrocitta]]*
****** *[[Pyrrhocorax]]*
***** Cissinae
***** Perisoreinae
***** Corvinae
***** Cyanocoracinae

## Referanser




## Eksterne lenker
*
Monsen og hundene

***Monsen og hundene*** er en norsk dokumentarserie som gikk på NRK1 fra 2012 til 2018. Serien fulgte eventyreren Lars Monsen i hans forsøk på å bli en av verdens beste hundekjørere gjennom forberedelser og deltakelse i hundeløp som Iditarod i Alaska, Femundløpet og Finnmarksløpet.

Den vant prisen for beste dokusåpe under Gullruten 2014.

## Referanser


## Eksterne lenker
*
Barn ingen adgang

***Barn ingen adgang*** er et vitenskapsbasert barneprogram som gikk på NRK Super i 2013 og 2014. I serien spiller Håvard Paulsen, Per Kristian Grytdal og Selda Ekiz tre naturfaglærere som «går amok med kjemikalier og eksperimenter» etter skoletid. Serien var produsert av Fabelaktiv.

Programmet ble kåret til beste nye programserie under Gullruten 2014 og var også nominert i klassen beste barne- eller ungdomsprogram.

De tre programlederne ga i 2015 ut boken *Barn ingen adgang* med 15 eksperimenter fra serien.

## Referanser


## Eksterne lenker
*